|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL PRIEMONIŲ GAISRŲ PAVOJUI MAŽINTI KAUNO MIESTO MIŠKO PARKUOSE IR PARKUOSE** | |
| 2015 m. rugpjūčio 18 d. Nr. A-2450 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16, 18 punktais ir siekdamas sumažinti gaisrų pavojų Kauno miesto miško parkuose ir parkuose sausringu vasaros laikotarpiu:

1. N u s t a t a u, kad miškų gaisringumui pasiekus IV klasę ribojamas gyventojų lankymasis Kauno miesto miško parkuose ir parkuose, draudžiama rūkyti ir įvažiuoti į parkų teritorijas motociklais ir autotransporto priemonėmis.

2. Į p a r e i g o j u:

2.1. Viešosios tvarkos skyrių ir seniūnus organizuoti prevencinius reidus miško parkuose ir parkuose, vykdyti patikras sausringose vietovėse, kuriose gali kilti gaisras;

2.2. Miesto tvarkymo ir Aplinkos apsaugos skyrius organizuoti informacinių stendų apie gaisro keliamą pavojų gamtai ir žmonių gyvybei įrengimą Savivaldybės valdomuose Lampėdžių, Panemunės, Petrašiūnų (Pažaislio) miško parkuose, Ąžuolyne ir Aukštųjų Šančių ąžuolyne, taip pat organizuoti kitų prevencijos priemonių vykdymą;

2.3. Civilinės saugos skyrių laiku informuoti valstybės institucijas, kokių imtasi gaisrų prevencijos priemonių.

3. P a v e d u Savivaldybės administracijos direktoriaus pavaduotojui Romaldui Rabačiui kontroliuoti, kaip vykdomas šis įsakymas.

|  |  |  |
| --- | --- | --- |
| Administracijos direktorius |  | Gintaras Petrauskas |